section_heading: Životopis
paragraph_text: God. 1530. vratio se u Parmu gdje je sljedeće godine naslikao dvije oltarne slike s prikazom ''sv. Josipa i sv. Ivana Krstitelja'' za nedovršenu crkvu Santa Maria della Steccata. Fratri su mu za nadgledanje crkve obećali plaću, pribor i materijal, međutim od 1535. god. su odustali od uređenja. Parmigianino je čak bio primoran imenovati don Nicola Cassola, svećenika-odvjetnika iz Parme, da mu od fratara naplati 50 zlatnika za njegove slike, između ostalih i za Dugovratu Madonu.